Pautes per fer una base orientacio ...\nat Biblioteca Mestra Maria Antònia\nTu també pots fer molt perwww.lectura.cat la lectura Materials per al voluntariat 2.\nPrimera edició: Barcelona, juny de 2012Autoria:\tJuli Palou Sangrà\tMaribel de la Cerda Toledo\tMònica Badia Cantarero\tEnric Queralt Catà\tAmàlia Ramoneda RimbauEdició: Fundació Jaume BofillCoordinació de continguts: Equip LECXIT(Fathia Benhammou, Paula Veciana i Àlex Cosials)Revisió lingüística: Sílvia FarrésMaquetació: Albert PérezISBN: 978-84-85557-96-7DL: B. 22663-2012Impressió: Estudi 6© dels textos: els autors© d’aquesta edició: Fundació Jaume Bofill\tProvença, 324\t08037 Barcelona\tfbofill@fbofill.cat\twww.fbofill.catLes publicacions del programa LECXIT estan disponibles per a descàrregaals webs www.lectura.cat i www.fbofill.cat 3.\nLECXIT, lectura per a l’èxit educatiu, és un programa promogutPresentació per la Fundació “la Caixa”, el Departament d’Ensenyament i la Fundació Jaume Bofill. El seu objectiu és incrementar el rendiment escolar dels infants mitjançant la millora de la seva comprensió lectora i de la implicació de tota la comunitat. LECXIT parteix de la premissa que millorant la lectura i la comprensió els infants pro- gressen en totes les matèries. A través del diàleg sobre el que ha llegit, l’infant desen- voluparà estratègies de comprensió. El projecte també pretén implicar tota la comunitat en l’educació dels infants, fent participar les persones de l’entorn en allò que passa a l’escola. Els voluntaris/àries esdevindreu referents per a aquell infant, una persona de confiança amb qui passa estones llegint. Segons l’avaluació PISA de l’OCDE (2009), el 13,5% dels alumnes de primària no asso- leixen les competències lectores bàsiques, és a dir, tenen dificultats a l’hora de localitzar informacions en textos complexos i establir relacions entre les idees del text. Les dades de PISA també indiquen que la lectura està relacionada amb tots els aprenentatges: en- tre els alumnes amb alt rendiment, el 31% llegeix entre 1 i 2 hores al dia, mentre que entre els de baix rendiment només llegeix durant aquest temps el 6%1. Així doncs, la compren- sió lectora afecta el conjunt dels aprenentatges escolars, tant les matèries lingüístiques, com les matemàtiques o científiques. LECXIT adopta un enfocament multidimensional, implicant les escoles, les famílies, els alumnes i mobilitzant i coresponsabilitzant la ciutadania en la promoció de les compe- tències lectores dels infants. La vostra tasca com a voluntaris/àries és cabdal per al desenvolupament del programa. LECXIT no existiria sense la vostra participació. Per facilitar-vos l’engrescadora tasca que teniu al davant, us proposem la lectura d’aquests materials pensants per dotar-vos d’estratègies, recursos i coneixements per reforçar les competències lectores dels infants. Aquests materials són: 1)\tLlegir amb ells. Descripció dels diferents nivells de comprensió lectora, in- dicacions sobre quines preguntes fer per desenvolupar cada nivell de comprensió i algunes pistes sobre com estructurar les sessions de lectura. Autor: Juli Palou Sangrà, professor titular a la Universitat de Barcelona. Els seus àm- bits d’especialització són, entre d’altres, la didàctica de la llengua a l’educació primària i la didàctica de la llengua oral. Premi de Pedagogia Rosa Sensat l’any 1992 i Premi Alexandre Galí de Pedagogia el 2004. 2) El paper de mentor. Aborda els principis bàsics, actituds i valors a tenir en compte per establir una relació de confiança entre mentor i infant. Autora: Maribel de la Cerda Toledo, pedagoga i professora a la Universitat de Bar- celona. Ha coordinat el projecte Amics i amigues de la lectura. La seva tesi doctoral, “L’ajuda entre iguals: anàlisi d’una modalitat de pràctiques d’aprenentatge servei”, analitza iniciatives centrades en la mentoria. 1 Ferran Ferrer (director), Alba Castejón, José Luis Castel i Adrià Zancajo. PISA 2009: avaluació de les desigualtats educatives a Catalunya. Barcelona: Fundació Jaume Bofill, 2011. p, 123 (Col·lecció Polítiques, núm 74) 4.\n3) Propostes d’activitats. Conjunt de propostes que podreu adaptar als interessos de l’infant, i que us poden servir especialment en les primeres sessions. Es contemplen diverses tipologies de textos i busquen que els infants posin en pràc- tica diverses estratègies de lectura. Tindreu a la vostra disposició una còpia en paper d’aquestes activitats a l’escola on es desenvolupi el programa.\tAutors: Mònica Badia Cantarero, mestra responsable de la biblioteca a l’Escola Mare de Déu del Remei (Alcolver), i Enric Queralt Catà, inspector d’educació dels Serveis Territorials de Tarragona.4) Selecció de materials de ficció i coneixements. Mate- rials de ficció i de coneixements adequats als interessos i competències dels infants de quart de primària. (Disponible a la versió electrònica del document que podeu des- carregar a www.lectura.cat).\tAutora: Amàlia Ramoneda Rimbau, mestra i pedagoga, responsable de la biblioteca per a infants i joves de l’Associació de Mestres Rosa Sensat.Desitgem que aquests materials us siguin d’utilitat en el procés d’acompanyament queara inicieu. Moltes gràcies per la vostra participació en el projecte i bona lectura!Equip LECXITvoluntaris.lectura@fbofill.catwww.lectura.cat 5.\n1Llegiramb ellsJuli Palou Sangrà 6.\nEl text que llegiràs a continuació et vol proposar una sèriede reflexions i pautes que et puguin ser d’utilitat a l’horade dur a terme el procés d’acompanyament de la lectura.L’hem estructurat en tres parts. A la primera, hi trobaràsalgunes consideracions sobre què vol dir comprendre untext. A la segona, hem apuntat algunes de les dificultatsque poden sorgir durant la lectura i a continuació algunsrecursos per abordar-les. Finalment, a partir dels criterisapuntats a les dues primeres parts, oferim algunes orienta-cions sobre com organitzar una sessió de lectura. Esperemque tot plegat et pugui servir d’ajuda. I no oblidem en capmoment que la teva manera d’estar al costat del lector, elteu afecte personal, la teva companyia, la teva dedicaciócom a voluntari, és potser el factor més important per talque sigui possible millorar els nivells de comprensió de lalectura, que és millorar la capacitat d’interpretar el món id’interpretar-nos nosaltres mateixos. 7 8.\nLlegir amb ells | Juli Palou Sangràa) Les aproximacions al textComençarem aquesta exposició sobre allò que es pot fer per acompanyar la lectura ambun exemple. Un conte de Keiko Kasza ens ha d’ajudar a entendre de què parlem quanparlem de comprensió lectora i les maneres d’afavorir aquesta comprensió. Aquest és elresum del conte El llop golafre. Hi havia una vegada un llop que era un veritable golafre. El seu somni era menjar una bona gallina. Com que pel bosc no en trobava cap, va decidir menjar la galli- na que hi havia a prop de casa seva. Abans, però, va voler engreixar-la; per això cada dia cuinava pastissos que deixava a la porta de casa de la gallina mentre deia: “Menja bé, gallina meva. Fes-te bonica i grassa per fer més bo el meu so- par”. Quan va pensar que tot ja era a punt, el llop va posar l’olla al foc i se’n va anar a casa de la gallina, que en aquell moment obria la porta. En veure el llop, la gallina va exclamar: “Ah! Així que eres tu, el senyor llop!”. La gallina el va fer entrar a casa i va explicar a tots els pollets que no era el Pare Noel, sinó el llop qui els deixava menjar. Els pollets el van omplir de petons. La gallina va preparar un bon sopar per a tots. Quan el llop tornava cap a casa pensava que potser havia de preparar galetes per l’endemà.Es pot fer una aproximació al text literal, és a dir allò que de manera explícitaafirma el text. Les qüestions que des d’aquesta perspectiva es poden plantejar a l’infantsón del tipus: Per què el llop deixava menjar davant de casa de la gallina? Com el va rebrela gallina?, etc.Si el terme literal l’associem a allò que és explícit, el terme inferencial remet al que po-dem considerar com a buits o blancs del text. Inferir vol dir treure conseqüències d’unsindicis. I el terme indici remet a un signe que permet presumir alguna cosa amb algunfonament. Segons alguns autors el lector actua com un detectiu, perquè a partird’allò que se sap i d’allò que en cap moment s’ha fet explícit, intenta reconstruiruna història que tingui sentit. Les preguntes properes a un plantejament inferencialserien d’aquesta mena: Quina és la intenció del llop quan al final del conte se’n va cap acasa? Pensa encara en el seu objectiu primer o li han estovat el cor? La gallina actua demanera innocent?Les respostes a aquestes preguntes no les podem trobar al text, és una qüestiód’interpretació. Ara bé, quan interpretem, tothom és lliure de dir-hi la seva? Per respon-dre aquest dubte podem recordar que la construcció d’un sentit inferencial es fa a partir 9 10.\nd’indicis i que els indicis sempre troben el seu fonament en el text. Per dir-ho amb unes altres paraules: qualsevol procés d’interpretació s’ha de cenyir a allò que diu el text. Però hi ha encara un altre nivell que no es pot passar per alt. El bon lector actua com un detectiu i també com un arqueòleg, ja que connecta cada nova història amb històries precedents que formen el pòsit d’una cultura determinada. Formarien part d’aquest pòsit el coneixement del gènere literari, de l’autor, dels estereotips, etc. Ho explicarem amb dos exemples: a la nostra cultura ens podem imaginar un avar com una persona desconfiada, amb mirada tèrbola, amb un cos encorbat i fregant-se les mans, que només mira pel benefici propi i sempre prova d’enganyar els altres; per tant, amb tota probabilitat formarà part dels personatges dolents de la història. El segon exemple té relació amb el gènere, perquè qui ha vist o llegit comèdies, sap que hi haurà un final feliç, cosa que no succeeix en un drama. Aquest pòsit cultural permet que el lector pugui obrir més portes per entrar dins del text i que pugui relacionar-lo amb altres experiències de lectura. En l’exemple que seguim, aquesta competència cultural es podria tractar a partir de qüestions com ara: Quins altres contes, quines altres històries coneixem que estiguin protagonitzades per llops? Quina imatge en tenim, dels llops? Quina relació hi ha entre la fundació de Roma i els llops? Què sabem de l’home llop?, etc. Com a voluntari del projecte, anirà bé que tinguis en compte sempre les diferents aproxi- macions que acabem d’apuntar i que tinguis clar que no et pots limitar a plantejar pre- guntes tancades sobre allò que es troba de manera explícita en el text. Recorda que es tracta d’aprendre a llegir allò que hi ha a les línies, entre les línies i rere les línies; la qual cosa requereix una aproximació literal (a les línies), una aproximació inferencial (entre les línies) i una aproximació cultural (rere les línies). No hi ha un ordre que es pugui considerar millor, és a dir que no necessàriament cal que plantegis en primer lloc les pre- guntes literals. Observar il·lustracions de llops o parlar de bons llops i de llops ferotges, pot ser una bona manera per començar l’aproximació al text. Tampoc no és necessari que ho pretenguis tot en cada text, i encara menys si et tro- bes amb lectors principiants. El que convé és que consideris les aproximacions indicades en el procés d’ensenyar a llegir, un procés que sempre és llarg i complex. En qualsevol cas, allò que volem indicar-te és que no hi ha comprensió del text si no hi ha processos interpretatius. Fixa’t que l’observació principal que fan els diferents informes PISA quan tracten sobre les mancances lectores dels alumnes és la següent: poden arribar al sentit literal, però tenen dificultats per interpretar el text, per connectar-lo amb altres lectures i per extreure’n la intenció de l’autor.10 11.\nLlegir amb ells | Juli Palou Sangràb) Acompanyar la lectura del textMolts dels grans lectors i escriptors expliquen que ningú no els ha dit mai que era im-portant llegir, però que des de petits van tenir una bona immersió en els llibres, és a dirvan viure envoltats de llibres i, sobretot, de persones que parlaven de les històries queaquests llibres explicaven. Hi ha, per tant, una primera consideració inevitable: és impor-tant que els lectors vegin llibres, perquè es llegeix a la biblioteca o perquè tu mateixen portis un a la mà o a la cartera. A més, potser en més d’una ocasió l’únic que caldràfer és explicar la història d’un llibre. Com a voluntari en l’acompanyament d’aquest pro-cés lector, podries començar i tancar cada sessió llegint una poesia o un fragmentde qualsevol llibre, de ficció o d’altre tipus de coneixement; un fragment, això sí, desta-cable perquè sona bé a l’orella o perquè planteja una qüestió important.Aquesta situació entre llibres i dins dels llibres ha d’ajudar a establir un diàleg entre lectori text; això vol dir que hem de saber què li diu el text al lector i què li diu el lector al text. Elprimer camí, el que va del text al lector, el pots ajudar a recórrer amb les aproximacionsque hem apuntat més amunt (literal, inferencial i cultural), mentre que el camí que va dellector al text es recorre quan el lector relaciona la història del text amb la seva històriapersonal i quan el lector disposa d’un espai per valorar de manera crítica el text. Si llegiuun conte de por, posem per cas, pots demanar al lector que expliqui, abans o després dellegir el text, si ell ha sentit por alguna vegada i davant de què o de quina situació. Aquesttext el pots sol·licitar per escrit, així com també pots demanar que escrigui una valoraciócrítica del text, amb el propòsit de fer un recull de les valoracions de tots els textos llegits.Recorda que un bon diàleg és possible, d’entrada, quan el text que es construeix ésintel·ligible. Per tant, el primer que hem d’atendre són les dificultats que poden existirper descodificar el text, per fer que el text escrit pugui ser comprès. Des de fa anys queafirmem que la velocitat lectora no comporta un bon nivell de comprensió, la qual cosano vol dir que no sigui necessària una bona capacitat per accedir a cada mot nomésd’un cop d’ull. Els lectors que han de fer molt d’esforç per reconèixer el significat delsmots tenen més dificultats per accedir al significat global del text. Què podem fer davantd’aquesta situació? Alguns dels recursos que pots utilitzar són:•\tno començar mai per una lectura en veu alta, prioritzar sempre la lectura silenciosa i només llegir en veu alta quan hi ha una bona comprensió del text;• llegir en veu alta amb ells: una possibilitat és distribuir la lectura per paràgrafs\ti llegir per torns;•\tplantejar situacions en què hagin d’escoltar primer el text i després llegir-lo en silenci, de manera individual. 11 12.\nSense perdre en cap moment de vista la concepció de la lectura com un diàleg entre lec- tor o lectors i el text, considera sempre les dificultats que té el text que llegiu de manera conjunta. Si llegiu una història de ficció, un conte o un fragment de novel·la, per exemple, facilitaràs molt la comprensió si aconsegueixes que el lector es faci una repre- sentació clara sobre els aspectes següents: •\tqui protagonitza l’acció, •\tquins són els seus propòsits, •\tquin és el propòsit principal i quins els secundaris, •\tquina relació hi ha entre el protagonista (encara que pot ser més d’un) i els altres personatges, •\ten quin context social i cultural es desenvolupa l’acció. Si existeixen dificultats en algunes d’aquestes qüestions és possible que no s’entengui el contingut global del text. Per això convé que quan acompanyis la lectura procuris: •\trepetir el nom del protagonista a fi de reconèixer qui és cada cop que entra en escena, •\trecordar tot allò que ja se sap sobre el protagonista i relacionar les accions que duu a terme, •\tajudar a distingir quin és el propòsit del protagonista, quines són les seves intencions, •\tcomentar com actuen els personatges secundaris en relació al propòsit que persegueix el personatge principal, •\tfer referències al context i a la manera com incideix en l’acció. Facilitaràs els processos de comprensió quan a l’hora de seleccionar un text de ficció n’escullis un que presenti les característiques següents: •\tpersonatges amb propòsits clars, •\tpocs pronoms i citar el nom cada vegada que un personatge surt en escena, •\tpocs personatges, •\tidentificació clara de cada personatge: bons i dolents, per entendre’ns, •\tun món de referència conegut, •\tun narrador de la història que l’expliqui sempre des de la mateixa perspectiva. Si els textos de ficció expliquen històries creïbles, els textos que anomenem expositius tenen com a objectiu explicar com són o com funcionen les coses del món. Si un text explica com són els volcans o com viuen els tigres o com funciona l’energia eòlica, con- siderarem que és un text expositiu. En aquest cas la comprensió està relacionada amb:12 13.\nLlegir amb ells | Juli Palou Sangrà•\tla capacitat de trobar la informació rellevant i organitzar-la,•\tdistingir les raons que apuntalen cada explicació,•\tla capacitat de formular preguntes al text per tal d’establir connexions entre allò que ja se sap, la nova informació i allò que es vol saber,•\ttrobar dades i idees que donin una resposta raonada a les preguntes plantejades,•\tvaloració crítica dels textos.Imaginem-nos un text que tracti sobre els volcans. Un bon lector haurà de saber loca-litzar quina és la informació més rellevant i destacar-la. La informació aportada peltext pot apuntalar o contradir allò que el lector ja sabia, o pot ser totalment nova per a ell;en qualsevol cas segur que obre una sèrie de qüestions que és important que es facinexplícites. Per contrastar allò que ja se sap i allò que el text aporta, també pots recórrerals textos escrits. Pots plantejar, per exemple, que abans de llegir el text escriguin o di-buixin tot allò que saben en relació amb els volcans. Després, pots demanar que elaborinun quadre que contempli la nova informació, com ara aquest: Els volcans Ja sabia que... El textDel contrast n’han de sorgir nous interrogants, per la qual cosa caldrà tornar al text obuscar altres fonts d’informació que ajudin a donar resposta a les preguntes plantejades.És important en aquest punt reconèixer els raonaments que les acompanyen i prendreconsciència del nou estat de coneixement que s’ha adquirit en relació a l’inicidel procés. Finalment, el lector també ha d’aportar la seva visió sobre els textos consul-tats, sobre la seva claredat, sobre les il·lustracions que els acompanyen, etc.Tant els textos expositius com els de ficció reclamen unes determinades capacitats perpart del lector. Les podem agrupar en tres apartats:a) La distinció entre allò que és principal i allò que és secundari; l’habilitat per fer inferèn- cies: la possibilitat de reformular o dir amb paraules pròpies el que ja han dit altres.b) La connexió de la informació nova amb allò que ja se sap; la perícia a l’hora d’establir relacions entre textos o informacions diferents.c) La reflexió sobre com es duu a terme el mateix procés lector. Es tracta del que ano- menem procés metacognitiu perquè el lector pensa en com fa la lectura i com procura resoldre les dificultats que sorgeixin. La reflexió metacognitiva se centra en qüestions com ara: de quina manera s’actua quan apareix un mot de significat desconegut? 13 14.\nc) Una possible organització Si ens representem ara com es pot dur a terme una sessió de lectura, atenent les con- sideracions fetes fins aquí, podrem precisar un procés que com a voluntari anirà bé que tinguis present: •\tLa selecció de llibres és important. I la presència de llibres a la sessió també. No es tracta de presentar lectures de nens petits a alumnes que ja tenen una edat, sinó que tu, com a voluntari que acompanya el procés lector, els ajudis a entrar en textos que puguin ser del seu interès perquè connecten amb qüestions personals o perquè enceten interrogants importants. •\tDeixa clar quins són els objectius de la lectura. Es pot plantejar una sessió de lectura per descobrir la musicalitat de la poesia, per riure, per conèixer alguna cosa sobre els forats negres, per accedir a alguna informació, etc. Cada propòsit comporta una manera de situar-se davant de l’acte de llegir. •\tDistingeix entre la lectura silenciosa i la lectura per als altres. La primera per- met comprendre el text, mentre que la segona permet que el comprenguin els que escolten. Una bona lectura per als altres compleix tres requisits: és intel·ligible, ex- pressiva i intel·ligent. Intel·ligible perquè s’entén. Expressiva perquè el lector se situa en el rol del personatge que representa (un monstre, per exemple, no pot fer la ma- teixa veu que una princesa). Intel·ligent perquè el lector sap modular la veu de manera que qui l’escolta sap si allò que diu és important. •\tCrea un context que afavoreixi el diàleg del lector amb el text. El text ha de parlar amb el lector, de manera que cadascú ha d’exposar la seva experiència per- sonal sobre allò que es tracta. Si ens referim a un text de por, anirà molt bé que el lector comenti què li fa por ara o què li feia por quan era petit. Són les mateixes pors que apareixen a la història? Si el text tracta sobre les serps, ens hem de preguntar què sabem sobre les serps. Què ens imaginem sobre com viuen, sobre què mengen, sobre si totes tenen verí o no, etc. •\tAbans de començar a llegir pots plantejar preguntes relacionades amb el títol o els dibuixos. Es pot aturar la lectura en un moment determinat i demanar que elaborin hipòtesis a partir de la informació que ja tenen. Més endavant caldrà consta- tar si les hipòtesis es confirmen o no. Després de la lectura podeu fer un quadre per organitzar la informació o una valoració crítica.14 15.\nLlegir amb ells | Juli Palou Sangrà•\tProcura plantejar qüestions que els facin anar més enllà del text. Ens referim a preguntes del tipus: Què passaria si la història continués? Com seria la Terra si els volcans no haguessin existit?•\tAcompanya el procés de comprensió amb textos escrits. No ens referim als resums finals que acostumen a no tenir massa sentit, sinó a textos que afavoreixin la reflexió. Aquests textos, com ja hem comentat, els pots demanar en qualsevol mo- ment del procés. Abans de la lectura, per saber quines idees tenen; durant la lectura, per organitzar el pensament, per fer síntesis; després de la lectura, per recomanar a algú el text o per estructurar les noves idees.•\tFes que parin atenció en les característiques formals del text. Hi ha textos que estan formats per una sèrie seguida de paràgrafs i textos que no, com ara les llistes, els anuncis, mapes, taules, gràfics, etc. Cada tipus de text exigeix una lectura dife- rent. Comenta amb el lector de quina manera caldrà aproximar-se al text per treure’n la informació rellevant.•\tUn cop finalitzada la lectura, pots proposar que preparin la lectura en veu alta per a una persona que no ha tingut encara accés al text. En aquest moment es tracta de debatre on cal posar l’èmfasi, quins fragments demanen més velocitat i quins re- quereixen una lectura més lenta, més pausada. Els comentaris al voltant d’aquestes qüestions incideixen, evidentment, en la comprensió del text, perquè no es pot llegir de manera adequada si abans no hi ha hagut un procés d’interiorització. Talment com succeeix amb els bons actors de teatre.•\tAfavoreix la reflexió sobre com es llegeix, sobre les estratègies que utilitzen. Què fem quan no entenem una paraula? Quan ens hem perdut? Quan no recordem el rol d’un personatge? Quan llegim una informació que no entenem? Quan hi ha un nou concepte que no tenim clar?, etc.El procés d’acompanyament comporta ser al costat per donar tranquil·litat i seguretat. Enocasions caldrà llegir per a ells, en ocasions amb ells i en ocasions escoltar-los. Semprecaldrà parlar dels textos sense la pretensió d’esgotar-ne el sentit. Acompanyar és unprocés que demana paciència i confiança. El lector ha de saber que algú l’escolta no persancionar-lo, sinó per compartir amb ell l’experiència de reflexionar sobre allò que ensenvolta i ens fa viure des de noves perspectives. Juli Palou Universitat de Barcelona Departament de Didàctica de la Llengua i la Literatura 15 16.\n2El paperde mentorMaribel de la Cerda Toledo 18.\nEl paper de mentor | Maribel de la Cerda ToledoTal com assenyalen alguns experts i nombroses recerques,llegir i entendre el que es llegeix és una qüestió bàsica percursar amb èxit els estudis, alhora que esdevé fonamentalper pal·liar les desigualtats socials.Amb la teva participació al projecte contribuiràs a oferir res-posta a aquesta necessitat fonamental. Ajudaràs un infanta llegir millor i a gaudir de la lectura. Una tasca senzilla,agradable i que ben segur podràs realitzar favorablement.Per tal de facilitar la teva intervenció t’oferim aquesta guiaamb informació específica sobre l’acompanyament i el tre-ball de la lectura amb els infants. Un manual breu ambalgunes recomanacions i indicacions sobre diverses qües-tions fonamentals per a la relació d’ajuda. Quins temes treballarem? 1.\tEl mentor 2.\tEls petits lectors! 3.\tUna bona relació 4.\tLa lectura 5.\tLes sessions 6.\tAlguns recursos 7.\tAlgunes dificultats freqüentsEsperem que el material et resulti útil i profitós. Bona feina! 19 20.\nEl paper de mentor | Maribel de la Cerda Toledo 1. El mentorQui és? Un Referent: algú molt proper als infants que els acompanya en el procés d’aprenentatge i que els proporciona una atenció personal.Quines són les seves funcions principals?\tReforç de la lectura: s’encarrega de treballar la competència lectora amb els petits.\tAjuda: guia i supervisa durant el procés educatiu, té cura de l’altre i de la relació establerta i vetlla perquè la interacció sigui positiva i s’assoleixin ada dividualitz els objectius definits prèviament. Atenció in rmat 1x1! fo gràcies alAlgunes actituds bàsiques!Paciència,\tAtenció i creativitat: cal estar atent i respondre de formaAssertivitat, encertada a les demandes i necessitats dels infants,Comunicació,Escolta activa, adaptant les teves accions a les particularitats del momentSuport, i les característiques de cada infant.Cooperació,\tConstància Responsabilitat i compromís: els mentors són un punt... de recolzament i un exemple per als petits.\tAixí, és necessari considerar la importància del teu rol i desenvolupar les funcions adequadament.\tEmpatia i comprensió: en el tracte amb els petits en determinades situacions resulta imprescindible intentar posar-se al seu lloc, fent un esforç per entendre i contextua- litzar algunes reaccions o comportaments. La paciència i la constància seran determinants en aquest sentit. 21 22.\n2. Els petits lectors Els alumnes de cicle mitjà de primària tenen entre 8 i 10 anys. Què els crida l’atenció aprendre?\tEn aquesta etapa mostren molta curiositat vers l’observació i l’explicació dels fets i esdeveniments de l’entorn. Els infants van contrastant el que pensen amb la realitat i és per això que estan molt motivats per descobrir què passa al seu voltant i per què. Què els agrada llegir? Solen manifestar interès per temes com ara les aventures o les obres que tracten coneixements específics (textos expositius): el regne animal, les plantes o els descobriments són alguns exemples. A més, en aquest període comencen a escollir les lectures lliurement. ctura ballar la le pos tes per tre uietud per En les pro aquesta in q ca l aprofitar ntendre el món! ie descobrir Característiques de l’edat... •\tEls nens i nenes tenen una noció del temps diferent a la dels adults. Per evitar que es cansin o s’avorreixin durant l’estona de reforç és recomanable combi- nar diverses activitats: lectura en veu alta, alguna activitat, diàleg... •\tCal adaptar les propostes al seu nivell i capacitats: s’han de sentir segurs, fa- miliaritzats i amb confiança per llegir i superar amb èxit els exercicis proposats. •\tUtilitzar lectures i estratègies que despertin l’interès resulta determinant en el desenvolupament de les activitats. I per conèixer les seves motivacions no hi ha res millor que compartir una conversa.22 23.\nEl paper de mentor | Maribel de la Cerda Toledo 3. Una bona relació tits clima: que els pe P ropiciar un bon guts, valorats se sentin recone i apreciats!Establir una relació afectiva i un vincle positiu entre voluntari/ària i in-fant és bàsic per a l’èxit de qualsevol intervenció educativa. I és que di-fícilment aprenem res d’algú a qui no apreciem. El treball de la lectura ésfonamental i aquest requereix que es construeixi una bona relació ambels petits basada en la confiança i l’estima.Fixa’t en com està i com es mostra: si el veus content, trist, nerviós...Aprofita la teva posició per ajudar-lo en tot allò que necessiti sempre que siguipossible.Proximitat i afecte\tPer als infants el mentor representa algú que els ajuda en alguna qüestió concreta i moltmés: algú amb qui poden parlar i compartir qüestions rellevants de la vida que van mésenllà de l’activitat.Com puc aconseguir una relació així?\tDe forma natural. El contacte regular farà que us aneu coneixent i apropant.Però... i al principi? Com es pot trencar el gel?Tot i que no hi ha cap fórmula aquí et donem algunes pistes...•\tInicialment podeu parlar de les aficions i de qüestions generals. De mica en mica ja anireu profunditzant en aspectes més significatius.•\tDemana-li què tal li van les coses a l’escola, amb els amics, què fa a classe, si li ha passat alguna cosa interessant! Propicia espais i temps en què et pugui explicar coses de la seva vida.•\tTu també li pots explicar el que creguis convenient: l’intercanvi sol ser molt profitós i segur que contribueix a incrementar la proximitat entre vosaltres. Però sempre amb sentit comú: respecta la seva intimitat i no forcis la relació! Espontaneïtat i naturalitat solen ser les claus. 23 24.\n4. La lectura En què s’hauria de basar la teva intervenció educativa? Doncs fonamentalment en dues accions complementàries que tot seguit t’expliquem. a) Acompanyar-los! Mitjançant l’activitat disposaràs d’un temps privilegiat per treballar la lectura individualment amb els petits. Cal aprofitar al màxim aquesta estona però tal com trobaràs detallat al text “Llegim amb ells” d’en Juli Palou hem de tenir en compte algunes qüestions... Hi ha tres formes d’aproximar-nos als textos: la literal, la inferencial i la cultural: “Llegir el que hi ha a les línies, llegir entre línies i llegir rere les línies”. Com a mentor hauràs d’integrar les tres dimensions però considerant que no es pot treballar tot a cada text. Hauràs d’estar molt atent a les necessitats específiques de cadascun dels in- fants: adequar el que es fa i com es fa al nivell i al ritme és fonamental perquè ningú es perdi pel camí! El procés d’ensenyar i aprendre a llegir és llarg i complex. Donar seguretat i tranquil·litat als joves lectors combinat amb grans dosis de paciència i confiança permetran progressar de mica en mica!24 25.\nEl paper de mentor | Maribel de la Cerda Toledob) Facilitar-los una experiència educativa positiva!Es tracta de proporcionar als petits un repte que puguin superar favorablement.Prendre consciència que un està capacitat per fer el que li encomanen genera efectesmolt positius en l’autoestima així com en l’actitud que es té vers l’activitat! Com podem contribuir a aquesta vivència favorable? Confiança: no hi ha res millor per aprendre i motivar-se que tenir algú al costat que ens ofereixi seguretat, mostres d’afecte, reconeixement i que valori l’esforç realitzat. Cal proporcionar un espai als infants en què no tinguin por d’equivocar- se, puguin participar i realitzar les activitats sense pressions. Només amb un clima distès i relaxat els infants podran progressar de forma constructiva i profitosa. Reforç positiu: als processos educatius resulta fonamental per als estudiants que l’educador els recordi tot el que saben fer i fan bé. Així, cal animar els infants a continuar i a superar les dificultats que puguin sorgir. Els missatges positius que informin sobre els progressos assolits i el suport incondicional resultaran dos poten- ciadors en l’aprenentatge i la motivació dels petits! Generalment ens costa acceptar les pròpies errades però el cert és que són imprescindibles per progressar. Ningú neix sabent i per aprendre cal arriscar: facilita al teu infant l’oportunitat de provar i avançar plegats! 25 26.\n5. Les sessions Ara que ja sabem què hem de fer i quins aspectes han de guiar la nostra intervenció cal que ens formulem una pregunta: com ens plantegem el dia a dia amb els nostres infants? La veritat és que no hi ha una resposta concreta, però tot i així et recomanem una estructura bàsica que et pot servir de guia per al desenvolupament de les sessions. La flexibilitat i la capacitat d’adaptació als infants, al seu ritme, al nivell, als interessos i a les necessitats, és el que veritablement ha d’orientar la teva acció! 1. La trobada Proximitat i coneixement de l’altre! Pots destinar els primers moments de la sessió a parlar amb l’infant. Com hem vist, la vostra relació serà bàsica i és per això que cal dedicar les estones i els esforços necessaris en la seva construcció. Una forma molt positiva de consolidar la relació és a través del diàleg i l’intercanvi. Així, pots aprofitar aquest moment inicial per conèixer-vos una mica més: compartir qüestions de la vida quotidiana o parlar sobre les vostres aficions són alguns exemples dels temes que podeu abordar plegats. Informació important! Pots aprofitar el començament de la sessió per profunditzar en l’activitat. Explicar el que es farà, la metodologia que s’emprarà o els objectius que es pretenen assolir, són informacions que resulten molt rellevants per als infants. Aquest tipus d’aclariments ajuden els infants a entendre què han de fer i com, i optimitzen la posada en pràctica de l’activitat. També pot ser un bon moment per recordar què vàreu treballar la darrera sessió i com va anar.26 27.\nEl paper de mentor | Maribel de la Cerda Toledo2. L’activitatAquesta segona fase es correspon amb l’acompanyament lector: la lectura i el treballconjunt en relació als textos. Algunes idees bàsiques... •\tPreparar prèviament les activitats. Encara que és probable que durant el transcurs de les sessions hagis de modificar i afegir variacions, cal que portis planificat el seu desenvolupament. Com distribueixes el temps, quins exercicis faràs o els materials que necessitaràs són aspectes que no es poden improvisar! •\tPartir de l’interès i dels coneixements previs dels infants. En els proces- sos educatius resulta imprescindible partir del que motiva i saben els infants. L’atracció i la familiaritat amb els continguts afavoreixen el seu aprenentatge significatiu a la vegada que permeten avançar progressivament en la complexi- tat del que es treballa. •\tVigilar amb la dificultat. Si el que volem és afavorir una experiència d’èxit amb els infants, cal proposar lectures i activitats adequades al seu nivell. •\tFacilitar un ambient favorable. Durant la interacció és important que els in- fants se sentin còmodes. Una relació propera i cordial, conjuntament amb acti- vitats motivadores i interessants, seran dos elements fonamentals. •\tConnectar les lectures amb l’experiència. Aprofita els temes que es plan- tegin als textos per parlar amb els nens i nenes sobre qüestions significatives a la seva vida. Establir vincles entre l’experiència vital i allò que mostra la lectura et permetrà abordar temàtiques que potser d’una altra manera et seria difícil. 27 28.\nFem memòria... Tot i la inexistència d’un mètode específic per treballar la lectura amb els infants, a continuació recollim algunes idees que et poden ajudar a l’hora d’exercir la teva funció com a mentor... •\tLa selecció dels llibres és molt important. Intenta escollir aquells que resultin atractius per al lector i que despertin el seu interès! Apropa els llibres als alumnes i aprofita la diversitat de materials i de gèneres. Combinar l’ús de la poesia, les cançons, la narrativa, els llibres de coneixements o els àlbums il·lustrats contribuirà a fer de la lectura una activitat atraient i seductora! •\tAbans de llegir parla amb l’alumne sobre la lectura. Pots fer preguntes a propò- sit del títol o les imatges. Aquest primer contacte afavorirà els processos de comprensió posteriors! •\tCal que deixis clars els objectius de la lectura. Cada propòsit comporta una manera de situar-se davant de l’acte de llegir i unes activitats determinades. Podem llegir per obtenir informació precisa, per plaer, per comunicar un text, per seguir instruccions, per formar-nos una opinió… Cal saber trobar les estratègies adequades per comprendre i treballar amb els petits cada tipus de text! •\tPerò sobretot recorda: variació i adequació. Durant el transcurs de l’activitat sigues creatiu i posa en joc la diversitat de recursos, materials i estratègies exis- tents! Combina la lectura en veu alta amb la lectura silenciosa. Si tenen moltes dificultats pots llegir tu primer o fins i tot establir torns de lectura. També pots aprofitar per treballar l’escriptura.28 29.\nEl paper de mentor | Maribel de la Cerda Toledo3. El comiatÉs probable que després del període dedicat al treball de la lectura els vostres infantsacabin una mica cansats. Durant el desenvolupament de la sessió hauran llegit i dut aterme diferents activitats, el que comporta sense dubte una feina intensa.Així, a mesura que el temps es vagi esgotant haureu de vigilar com es mostren els petitsi quan veieu que sigui convenient, donar per tancada l’activitat. Hi haurà dies que els infants es cansaran aviat. D’altres potser et faltarà temps per acabar tot el que tenies pensat. No pateixis, és totalment normal: mantingues una actitud oberta als canvis i modificacions que puguin sorgir a la pràctica.La part final de la sessió la podeu destinar a realitzar una valoració conjunta. A reflexionari parlar amb els petits sobre com ha anat: què ha anat bé i què es pot i és necessarimillorar.Cal informar als infants dels seus progressos i millores, però també cal fer-los conscientsde tot allò sobre el que encara han de treballar. Els comentaris sobre l’actitud, elcomportament o algunes recomanacions sobre la lectura poden contribuir a optimitzar latasca i l’aprenentatge de l’alumnat! 29 30.\n6. Alguns recursos El carnet de lectura Per tal de valorar la feina i l’actitud del teu infant pots confeccionar un material molt senzill però de gran utilitat. Es tracta d’una graella en la qual, a partir de gomets de diferents colors i algunes observacions específiques, reflexioneu sobre com ha anat l’activitat. Els colors dels gomets: •\tVerd: quan tot hagi anat molt bé. •\tGroc: quan la sessió hagi anat regular. •\tVermell: quan alguna cosa no hagi funcionat del tot. Els comentaris poden ser de reforç positiu: Molt bé! Et felicito! Segueix així! O també poden incloure informació sobre allò que cal millorar: Has d’estar més atent! T’hauries d’esforçar una mica més! A continuació us adjuntem un exemple de carnet que fan servir a l’Escola Virolai de Barcelona a l’experiència de l’Apadrinament de la lectura: No dubtis que els infants s’esforçaran per tenir un carnet on el verd sigui el color predominant i a partir dels teus comentaris i observacions obtindran informació essencial per millorar la seva feina!30 31.\nEl paper de mentor | Maribel de la Cerda ToledoMés pistes...Si el que volem és afavorir el gust per la lectura dels infants hauríem d’evitar coses com...•\tDestacar els seus errors de forma sistemàtica.•\tMenysprear els seus gustos.•\tDemanar-los activitats massa acadèmiques.•\tRecordar-los constantment els beneficis de la lectura.•\tProporcionar lectures inadequades al seu nivell o interessos.Contràriament hi ha una sèrie d’estratègies que ens poden ajudar a l’hora de treballaramb els infants com ara...•\tNegociar amb ells les lectures. Donar-los l’oportunitat de proposar els materials per treballar.•\tUtilitzar el joc com a recurs motivador i dinamitzador dels processos d’aprenentatge. Les sopes de lletres, els mots encreuats, el penjat, els enigmes, treballar a partir de suposicions, canviar els finals o reelaborar textos poden ser alguns recursos interessants.•\tAnimar-los i motivar-los: que siguin conscients dels seus avenços i encerts!•\tAfavorir la seva participació: ells són els principals protagonistes del procés educatiu.•\tEmprar recursos variats a l’hora de llegir: notícies, revistes, novel·les, contes, llibres de text, llibres de consulta sobre temes específics, escrits dels alumnes, imatges, lletres de cançons... Hi ha infinitat de materials disponibles engrescadors per treballar! Tres aspectes resultaran claus en la teva tasca d’acompanyament: sentit comú, creativitat i imaginació. No tinguis por de provar nous recursos, mètodes i estratègies per treballar amb els teus alumnes! 31 32.\n7. Algunes dificultats freqüents Els processos de mentoria resulten molt favorables a l’hora de treballar amb l’alumnat. Els mentors esdevenen una figura molt propera als infants: algú que els ensenya co- ses però amb qui poden compartir aspectes que depassen allò acadèmic. L’infant et considerarà el seu “mestre”. Això sí, un mestre molt peculiar. Aprofita aquesta posició particular i tot el que permet treballar! Però tot i els efectes positius derivats de la teva actuació educativa, a continuació ens agradaria centrar-nos en algunes de les dificultats més freqüents que et pots trobar a la pràctica diària. La proximitat El fet que per als alumnes siguis un agent educatiu proper juga molt a favor en el desenvolupament de les activitats, però en determinades situacions també pot jugar en contra. L’autoritat, la gestió de la confiança i la necessitat de mantenir uns límits sovint esdevenen eixos sobre els quals hauràs de treballar amb insistència. Amb la teva intervenció els alumnes hauran d’aprendre a escoltar-te, a fer-te cas, a respectar-te i, en definitiva, a mantenir una actitud que et permeti exercir el rol educatiu d’ajuda. No és una tasca fàcil i tampoc disposem d’una fórmula màgica que ens permeti orientar-te en aquest sentit. La resposta encertada l’has de trobar tu, ja que dependrà de la situació concreta, de la teva relació particular amb el nen o dels seus trets personals, entre d’altres qüestions. Tot i així una recomanació: paciència i constància! En educació els objectius s’assoleixen amb el temps i després d’invertir grans dosis d’energia! Intenta no perdre els nervis! Si una situació et supera fes tot el possible per donar-li la volta. Per exemple, si tens dificultats perquè faci un exercici, canvia l’activitat. Si el problema és que el teu alumne està nerviós i es mostra agitat, parleu o fins i tot si és convenient, sortiu a passejar. Treballant amb persones el més normal és que les coses no surtin com teníem pensat. I no passa res! És totalment normal. Comunicació i comprensió. I si finalment no te’n surts, no dubtis a demanar ajuda professional.32 33.\nEl paper de mentor | Maribel de la Cerda ToledoLa lecturaEncara que hem insistit molt en la importància de destinar el temps que faci falta a tenircura de la relació amb el teu infant, no podem oblidar el pes que ocuparà el reforç de lalectura. I en aquest sentit quines són les dificultats més freqüents amb les que et potstrobar? El meu infant no vol llegir... Tot i que és una situació poc habitual et pots trobar davant la negativa a llegir per part de l’infant. Potser ha tingut una jornada escolar intensa i està cansat o potser li fa vergonya. Si es tracta d’una situació puntual pots modificar el temps dedicat a la lectura dins la sessió. Si pel contrari es tracta d’una situació habitual hauràs de motivar i animar l’infant perquè s’interessi per la lectura. Mostra la seva importància: com llegir ens fa més lliures i ens permet conèixer el món. Ensenya-li com llegir és divertit ja que posa en joc la imaginació i la fantasia. Segurament si el teu infant veu la utilitat i gaudeix amb l’activitat acabarà per participar sense problemes! Li costa entendre l’idioma... Avui dia a les aules conviuen nens i nenes de diferents procedències. Aquesta diversitat ofereix elevades possibilitats educatives, perquè esdevé una font indiscutible de riquesa, intercanvi i aprenentatges essencials. Però a la vegada, aquesta pluralitat requereix que adaptem la nostra intervenció a les necessitats concretes de la persona que tenim al davant. Si el teu infant presenta dificultats per entendre i parlar el català treballar la lectura des de bon començament potser no és la millor opció. Així doncs, pots centrar les sessions a treballar oralment la llengua i a mesura que vagi progressant incorporar la lectura de forma gradual. Com hem anat repetint: l’adequació als nivells és fonamental per a l’èxit! Em parla en castellà... A vegades, durant la sessió LECXIT us podeu trobar que el vostre alumne empri el castellà per a comunicar-se amb vosaltres. Aquesta situació es deu a que sovint és la llengua que utilitzen els alumnes per a relacionar-se i expressar-se habitualment. També pot ser que sigui la seva llengua materna i davant persones properes, “s’activi” gairebé de forma automàtica i sense pensar. Sigui com sigui, caldrà que des del primer dia parleu entre vosaltres en català: si des de l’inici l’establiu com la llengua vehicular de la vostra relació, assegurareu amb més probabilitat que es mantingui estable durant les sessions. Tot i així, sempre que els petits canviïn, no dubteu a recorda’ls-hi que heu de parlar en català. En aquest sentit, acompanyar el recordatori amb una broma i un somriure pot ser un bon recurs per a que “canviïn el xip” sense dificultats! 33 34.\n8. Per En aquest darrer punt adjuntem un acabar esquema final en el qual apareixen algunes de les idees clau que hem anat treballant al llarg del document. Esperem que t’aporti una visió general i integradora dels continguts desenvolupats fins al moment! Ser mentor/a Implica Algunes actituds Ajudar i acompanyar fonamentals: Construir i mantenir una en la lectura bona relació amb els els alumnes Flexibilitat i adequació petits Paciència i constància Compromís i responsabilitat Basada en... Treballar la Sentit comú i naturalitat •\tL’afecte competència lectora Creativitat i imaginació i la proximitat •\tL’intercanvi Atenció i tranquil·litat Proporcionar una i el coneixement experiència mutu educativa positiva •\tEl diàleg Com assolir-los? No disposem d’un mètode específic però sí d’algunes orientacions... •\tProposar activitats diverses i que Coses que no pots oblidar... resultin motivadores. •\tUtilitzar recursos i materials variats: •\tAdaptar què fas i com ho fas al còmics, contes, notícies, cançons... ritme i nivell del teu alumne. •\tCombinar estratègies diferents: •\tPartir dels seus interessos lectura en veu alta, lectura conjunta, i motivacions. lectura silenciosa... •\tAfavorir els processos de reflexió •\tPropiciar un clima favorable i valoració conjunta. impregnat per la confiança •\tGestionar favorablement els i el reforç positiu. conflictes que es puguin originar. •\tSeleccionar llibres atractius •\tVetllar per una interacció positiva. i interessants. •\tPreparar i explicar amb claredat les activitats.34 35.\n3Propostesd’activitatsMònica Badia CantareroEnric Queralt Catà 36.\nPropostes d’activitats | Mònica Badia Cantarero · Enric Queralt CatàAl llarg del dia llegim molt, de vegades sense adonar-nos-en i tot. Quan llegim apliquem,amb un grau més o menys elevat de consciència, moltes i diverses estratègies de lecturaque vénen determinades pel tipus de text i pel propòsit que ens va atansant a aquell text.No llegim igual una cartellera del cinema (on busquem informació sobre una pel·lícula de-terminada), que un diari (que fullegem mentre fem un cafè tot fent camí cap a un articulistaque ens agrada), que un prospecte d’un medicament que no hem pres mai (del qual noen coneixem els efectes secundaris, ni les interaccions, ni les dosis recomanades…). Lle-gir de manera eficaç demana saber trobar, per a cada tipus de text, les estratègies ade-quades per comprendre’l. Llegir amb un determinat propòsit implica col·locar-te d’unadeterminada manera davant la lectura i desplegar un seguit d’estratègies lligades a aquellpropòsit i a aquell tipus de text. Això només ho saben fer els lectors competents. A Solé(2009) es descriuen nou propòsits de lectura diferents. Nosaltres encara n’hi afegiríem unaltre, el desè, la lectura crítica.Hem organitzat les propostes de lectura que us presentem. Ho hem fet a partir de doscriteris: aquests 10 propòsits i els tres blocs que permetran als infants esdevenir lectorscompetents: aprendre a llegir o saber llegir (SL), llegir per aprendre o competència infor-macional (CI) (buscar informació als llibres, cercar recursos al web...), i llegir per gust (LG).Propòsits de lectura11.\tLlegir per obtenir una informació precisa.2.\tLlegir per seguir unes instruccions.3.\tLlegir per obtenir una informació general.4.\tLlegir per aprendre.5.\tLlegir per revisar un escrit propi.6.\tLlegir per plaer.7.\tLlegir per comunicar un text a un auditori.8.\tLlegir, en veu alta, davant d’un auditori.9.\tLlegir per informar el que s’ha comprès.10.\tLlegir per formar-se una opinió (lectura crítica).Aquestes activitats estan organitzades segons uns criteris; això s’ha fet per tal de facilitarla tasca del mentor/a a l’hora de cercar les activitats, però no hi ha un ordre d’execuciópreestablert; només hi ha dues activitats que s’han de dur a terme en un moment de-terminat: la “tutoria de lectura”, a l’inici, i les “reflexions”, al final. La resta d’activitats espoden realitzar en el moment que es cregui oportú.1 Isabel Solé. Estrategias de lectura. Barcelona: Editorial Graó, 2009. 37 38.\nCada proposta està recollida en una fitxa. A cada fitxa trobareu els camps següents: •\tTítol de l’activitat. •\tDescripció general (el perquè s’ha triat aquesta activitat). •\tDurada aproximada. •\tObjectius didàctics (què pretenem que aconsegueixin els infants amb aquesta activitat). •\tDesenvolupament (tots els passos a seguir). •\tOrientacions d’intervenció (petits consells). •\tMaterials. •\tAneu més enllà... (la possibilitat que l’activitat es pugui ampliar cap a d’altres aspectes). Recomanem, sobretot, que no es pretengui posar a la pràctica la totalitat de les propos- tes. Cada infant és diferent, i potser hi haurà algunes activitats que considerareu oportú no realitzar. Hi ha suficients propostes per poder escollir. Recomanem, també, que us prengueu un temps per llegir, amb calma, la fitxa de l’activitat que fareu abans de dur-la a la pràctica; d’aquesta manera els infants us notaran segurs de la tasca que feu, i respondran millor. Un aspecte fonamental és la comunicació: totes les activitats estan pensades perquè hi hagi un diàleg entre mentor/a i infant: parlar del que s’ha llegit, es llegeix i es fa, és fona- mental. En aquest sentit hem dissenyat dues activitats: la “tutoria de lectura” i les “reflexions”; la primera per conèixer millor els infants i connectar amb els seus interessos i necessitats; la segona perquè els infants reflexionin sobre què els ha aportat la participació al projec- te. Ambdues es poden fer, només, a nivell oral, com una conversa, entre el mentor/a i l’infant. Tot i que d’algunes activitats (com ara les endevinalles) se’n donen exemples concrets, és important que els infants s’acostumin a escollir allò que volen llegir, procureu no quedar- vos, només, amb l’exemple. A la taula següent trobareu el llistat de les activitats, els propòsits de lectura que contem- pla cada una, i els aspectes de la lectura que treballa.38 39.\nPropostes d’activitats | Mònica Badia Cantarero · Enric Queralt CatàActivitats Objectius de lectura Àmbit de la lectura 1 2 3 4 5 6 7 8 9 10 SL CI LG1. Tutoria de lectura2. Un conte il·lustrat3. El “llibre a bocinets”4. Llibres d’imaginació i coneixements5. Explorem els llibres de coneixements:els índexs6. Escrivim un conte curt7. Triangles de paraules8. Llegim un còmic: “Pesquis i Baliga”9. Lectura d’endevinalles10. Gaudim de la poesia (I)11. Llegim articles de revistes12. Lectura expressiva d’una notícia13. Buscar les idees principals14. Text expositiu: “Els gupis”15. Llegim un text instructiu: juguem?16. Llegim una lliçó de medi17. Explorem una biblioteca virtual (I):Chilias (DIBA)18. Explorem una biblioteca virtual (II):Biblioteques Públiques de Salt19. Una enciclopèdia telemàtica:enciclopèdia.cat20. Coneixem un web d’animació a lalectura: Què llegeixes?21. Web de jocs: Biblioteques Públiquesde Salt22. Anem de museus23. Quin temps farà demà? Meteocat24. Llegim un article d’una revista deciències telemàtica: Eureka25. Veiem una notícia a l’InfoK26. Vídeo Quèquicom: “Maleïts polls!!!”27. Karaoke Club Super328. Audiollibres29. Organitzem un club de lectura30. Gaudim de la poesia (II)31. Reflexions de final de curs 39 40.\nPropostes d’activitats | Mònica Badia Cantarero · Enric Queralt Catà1. Tutoria de lectura: una proposta per començar aconèixer-se.Descripció general: Activitat que pretén que l’infant i el mentor es coneguin millor. Consisteix en una conversa al voltant dels gustos lectors de l’infant.Durada 30 minuts.aproximada:Objectius didàctics: Conversar al voltant de la lectura i dels llibres. Expressar els propis gustos lectors.Desenvolupament: Cal un ambient relaxat i còmode. Et pots presentar a l’aula amb un llibre teu sota el braç, i ensenyar-lo a l’infant: “Mira, aquest és el llibre que m’estic llegint jo ara, es diu... i tracta de...”. “I tu, que t’estàs llegint alguna cosa?”. La conversa pot continuar, amb caire distès. Adjuntem un exemple de possibles preguntes a l’annex 1.Orientacions Cal un ambient relaxat i distès, i afavorir la conversa ded’intervenció: l’infant.Materials: Preguntes annex 1.Aneu més enllà... A partir de les demandes de l’infant, pots llegir regularment fragments de llibres de la tipologia que li agraden. 41 42.\nAnnex fitxa 1: Tutoria de lectura Guió de les preguntes que pot fer el mentor a l’infant (oralment): •\tT’agrada llegir? •\tCreus que és important saber llegir? •\tEts capaç de llegir una hora seguida? Per què? •\tT’agrada llegir en veu alta o prefereixes fer-ho en silenci? •\tQui llegeix a casa teva? Quan ho fa? On ho fa? •\tT’agrada llegir a la classe al davant dels teus companys? •\tEt poses nerviós/a quan llegeixes? •\tPreferiries no haver-ho de fer? •\tTrobes que et costa llegir? •\tQuè és el que més et costa de la lectura? •\tCreus que ho podries millorar? •\tQuè et sembla que podries fer? •\tJo t’hi podria ajudar? Com? •\tT’agradaria que llegíssim d’una altra manera? De quina? •\tHas anat mai a una llibreria? •\tTens un tipus de llibre que t’agradi més que els altres? •\tT’agradaria que algun dia parléssim d’un llibre que t’hagi agradat molt? •\tT’agradaria que jo et recomanés llibres i que en parléssim tu i jo, de si t’han agradat o no?42 43.\nPropostes d’activitats | Mònica Badia Cantarero · Enric Queralt Catà2. Un conte il·lustrat.Descripció general: Hi ha molts nens i nenes que, si no és a través de l’escola, no tindran mai l’oportunitat de gaudir de la lectura d’un conte il·lustrat, amb imatges de qualitat. Aquesta activitat pretén afavorir que l’infant gaudeixi, doncs, de la lectura a partir d’un conte il·lustrat. A manera de guia general, us podria servir per a qualsevol conte. Hauríeu de buscar sempre, però, algun conte de qualitat (veure les orientacions d’intervenció).Durada 30/45 minuts.aproximada:Objectius didàctics: Gaudir amb l’escolta de contes. Llegir les imatges d’un conte il·lustrat.Desenvolupament: Abans d’explicar el conte: •\tParleu sobre el títol del conte. “Què us suggereix?”. •\tObserveu la coberta: mireu la il·lustració de la portada. “De què deu tractar? El coneixeu?”. •\tFormulació d’hipòtesis sobre la història que explicarà el conte, a partir de fullejar-lo amb una certa rapidesa. Mentre llegim el conte: •\tAtura la lectura, de tant en tant, en moments importants i formula-li preguntes que incitin a fer inferències, prediccions (lògiques i versemblants, no pas exactes) sobre allò que passarà, a partir de la pròpia història i de les imatges: “Com és que...?” “Què passarà amb...?” A mesura que avanceu en la lectura aneu verificant les hipòtesis formulades tant a l’inici com al llarg de la lectura. Si s’escau, reformuleu-les. Després de llegir el conte: •\tParleu de la història, del relat, de si li ha agradat o no, i sobretot ajuda’l a formular “perquès” que justifiquin la seva opinió en un sentit o en un altre. •\tFes-li explicar quin és el seu llibre preferit i que ho comparteixi amb els companys. I, també en aquest cas, sobretot, els perquès. •\tPodeu parlar de com estan fetes aquestes il·lustracions, del seu grau de realisme, de la tècnica que s’ha emprat per fer-les, de la llum, dels colors, etc. •\tPodeu entrar al web de l’il·lustrador/a i veure els diferents estils que utilitza, així com al de l’autor/a. 43 44.\nOrientacions Es tracta de gaudir de l’activitat, i per tant, llegir de forma d’intervenció: lúdica, tranquil·la, sense presses. Busca un espai còmode i a prop de l’infant, i deixa que assaboreixi la història. Evita, SOBRETOT, fer-li fer un “treball escrit” posterior a l’activitat, amb preguntes de comprensió literals, resums... ja que aquestes activitats, lluny d’afavorir el gust per llegir, causen l’efecte contrari. Materials: Editorials que tenen bons àlbums il·lustrats en els seus catàlegs: •\tKalandraka •\tKókinos •\tJoventut •\tBaula Aneu més enllà... Hi ha il·lustradors que destaquen molt. Podeu visitar els seus webs i buscar algun dels seus llibres: Chris Van Allsburg http://www.chrisvanallsburg.com/flash.html Benjamin Lacombe http://www.benjaminlacombe.com/ Rebeca Dautremer http://www.rebeccadautremer.com/ Roger Olmos http://rogerolmos.blogspot.com/ Rebeca Luciani http://www.rebecaluciani.es/44 45.\nPropostes d’activitats | Mònica Badia Cantarero · Enric Queralt Catà3. El “llibre a bocinets”.Descripció general: Sentir llegir un lector “expert” és una de les activitats que més afavoreix les ganes de llegir i, alhora, “ensenya a llegir”. Un llibre interessant, llegit a estones, només pel plaer de llegir i escoltar, sense cap treball, ni anterior ni posterior.Durada 10 minuts.aproximada:Objectius didàctics: Afavorir el gust d’escoltar lectures. Escoltar amb atenció la lectura d’un “expert”.Desenvolupament: •\tPresenta’t un dia amb un llibre sota el braç i, sense dir res, deixa’l damunt la seva taula. •\tPossiblement l’infant se n’adonarà i et demanarà què és i per què. •\tLi pots demanar si li agrada que li llegeixin, i proposar-li si li agradaria escoltar, cada dia, una estona la teva lectura, un “bocinet”. •\tLlegeix el trosset previst i interromp la lectura en un moment interessant, porta un punt de llibre. •\tA la sessió següent, en pots llegir un altre bocinet, a l’entrar o abans de marxar. •\tEl “llibre a bocinets” pot tenir un prestatge o un lloc especial: una bossa amb un rètol, una capsa bonica...Orientacions Poseu-vos còmodes, tant ell/a, com tu.d’intervenció: Que l’infant es posi davant teu, que et vegi “de cara”, i no pas de costat. L’important ha de ser la lectura i l’escolta i, per tant, no interrompis la lectura per res, no vagis llegint i mostrant-li les imatges. Si vols, en finalitzar el fragment del dia, aleshores sí, podeu mirar les imatges i parlar-ne.Materials: Llibres adequats a la seva edat.Aneu més enllà... Es pot establir com un ritual d’inici o acabament de les sessions. En finalitzar el llibre se’n pot fer un col·loqui, parlar de l’autor, dels personatges. 45 46.\nPropostes d’activitats | Mònica Badia Cantarero · Enric Queralt Catà4. Llibres d’imaginació i de coneixements.Descripció general: Conèixer la tipologia de llibres pot ajudar els infants a saber quin tipus de llibre poden utilitzar per a determinats usos: per llegir per gust (hi ha nens/es que prefereixen els llibres d’imaginació, d’altres els de coneixements), per cercar informació...Durada 30 minuts.aproximada:Objectius didàctics: Classificar els llibres en llibres d’imaginació i de coneixements. Distingir les característiques dels llibres d’imaginació i de coneixements.Desenvolupament: •\tPresenta’t amb un lot de llibres: d’imaginació i de coneixements (15 o 20). •\tPer introduir l’activitat, podeu reflexionar amb quins propòsits es llegeix: “Per què llegeixes tu? Només llegeixes contes? I quan has de buscar informació, com ho fas? I si no tens internet?”. •\tFes-lo adonar que els llibres que aporten informació són els de coneixements. •\tEscampa els llibres damunt de la taula i deixa-li una estona perquè els explori. •\tPassada aquesta estona, intenta que faci dues piles de llibres, d’imaginació i de coneixements. Parleu-ne, que justifiqui per què els ha posat a cada pila.Orientacions Un cop fetes les piles, podeu encara anar més enllà:d’intervenció: analitzeu els llibres de coneixements: si tenen molt de text o poc, si tenen imatges, com són, si també formen part d’una col·lecció, quins altres títols en formen part...Materials: Llibres adequats a la seva edat, d’imaginació i de coneixements.Aneu més enllà... Si al centre hi ha biblioteca escolar, podeu parlar amb el bibliotecari/ària i demanar que us expliqui on poden trobar els llibres de coneixements i d’imaginació. 47 48.\nPropostes d’activitats | Mònica Badia Cantarero · Enric Queralt Catà5. Explorem els llibres de coneixements:els índexs.Descripció general: Llegir per aprendre es pot fer amb diferents suports. Els llibres de coneixements, sobretot els escolars, tenen índexs. Serà bo que l’infant aprengui a utilitzar-los. Us podeu basar en el tema que estiguin treballant a coneixement del medi.Durada 45 minuts.aproximada:Objectius didàctics: Cercar informació en els llibres de coneixements. Aprendre a utilitzar els índexs dels llibres per trobar informació.Desenvolupament: •\tPots portar diferents llibres de coneixements relacionats amb el tema que estan treballant a coneixement del medi o que li interessi (demana la col·laboració de la biblioteca de l’escola o de la biblioteca pública). •\tDeixa-li una estona per explorar lliurement els llibres. “De què parlen? Tenen imatges? Tenen text?”. •\tDemana-li alguna informació concreta: “Hi ha algun llibre que expliqui...?”. “Com ho podríem saber, sense haver de llegir tot el llibre?”. Ves-lo conduint i fes-lo adonar que existeix l’índex i quina funció té. •\tQue vegi i comprovi com es pot utilitzar.Orientacions Hi ha enciclopèdies temàtiques (Superè, per exemple), tenend’intervenció: sumaris i índexs alfabètics molt clars i entenedors.Materials: Llibres de coneixements i enciclopèdies temàtiques.Aneu més enllà... Podeu explorar els índexs dels seus llibres de text. 49 50.\nPropostes d’activitats | Mònica Badia Cantarero · Enric Queralt Catà6. Escrivim un conte curt.Descripció general: Quan escrivim un text, normalment, l’anem revisant mentre l’escrivim i també quan l’hem acabat, abans de donar-lo per bo. Aquest propòsit de lectura, llegir per revisar un text escrit, cal treballar-lo donant-li la motivació necessària: si els textos s’escriuen només per anar a la carpeta serà difícil que trobin sentit a la necessitat d’acostumar-se a fer-ho. En canvi, si els proposem d’escriure’ls per penjar-los en un web, la cosa canviarà, i molt. El web “Una mar de contes” està farcit de contes infantils de tot tipus, i és un bon recurs per llegir.Durada 60 minuts.aproximada:Objectius didàctics: Gaudir amb la lectura de contes. Planificar l’escriptura d’un conte. Aprendre a llegir per revisar l’esborrany del conte.Desenvolupament: •\tPresenta a l’infant el web “Una mar de contes”: http://www.totcontes.com/ •\tDeixa que l’explori lliurement, quins apartats té, quins contes hi ha. •\tDesprés de compartir la lectura d’algun, li pots proposar si li agradaria escriure’n un ell, amb la teva ajuda, és clar. •\tCliqueu la pestanya “envia’ns un conte” i s’obrirà un formulari. •\tSeria bo que primer l’escrivís en un document en Word, per tal de poder-lo revisar. La seqüència podria ser la següent: •\tPensar i seleccionar els personatges del conte, el lloc on se situarà l’acció i els “temps”: en quina època i quina durada tindrà el conte (p. ex.: passarà tot en un dia). •\tPensar i concretar quin problema (o fet) desencadenarà el nus del relat. •\tEscollir una fórmula d’inici i d’acabament . Podeu consultar-ne a: http://bibliopoemes.blogspot.com/2010/11/formules-dinici-dels-contes-formulas- de.html http://acontarcontes.wikispaces.com/Fórmules+d’acabament+dels+contes •\tPlanifiqueu les tres parts del conte: el plantejament, el nus i el desenllaç. Què passarà a cadascuna. •\tRedactar l’esborrany i revisar-ne les propietats textuals: – L’adequació: es veu clarament que es tracta d’un conte? – La coherència: cada part del conte comença i acaba? Conté tot el que heu previst? Les idees estan ordenades? – La cohesió: Les frases són completes? Estan ben relacionades, les unes amb les altres? – La correcció: si el lèxic és adequat i precís, si les errades ortogràfiques són proporcionals a l’edat de l’alumne. 51 52.\nOrientacions Escriure és una activitat complicada, tingues-ho present d’intervenció: tothora. Un bon relat no és qüestió d’imaginació sinó que és qüestió, sobretot, de conèixer i saber seguir un procés ordenat de treball. Per tant, caldria que tu l’ajudessis i, alhora, li fessis de guia. Materials: Ordinador amb connexió a internet. Aneu més enllà... Es pot fer un recull amb els contes que hagin escrit els infants, editar-los, imprimir-los, enquadernar-los i lliurar-lo a la biblioteca de l’escola.52 53.\nPropostes d’activitats | Mònica Badia Cantarero · Enric Queralt Catà7. Triangles de paraules.Descripció general: Quan comencen a llegir, els infants llegeixen lletra per lletra, cosa que dificulta la seva comprensió lectora. Alhora, però, mantenen activa una altra estratègia de lectura: el reconeixement global de les paraules més familiars i conegudes. L’objectiu de l’activitat és ensinistrar el comportament de l’ull, de manera que, d’una sola fixació, vegin el major nombre de lletres possible. Aquests triangles són grups de paraules, ordenades de menor a major número de lletres. Es llegeixen de dalt a baix, sempre fent una sola fixació. D’aquesta manera s’aconsegueix, de mica en mica, eixamplar el camp visual.Durada 15 minuts.aproximada:Objectius didàctics: Ampliar el camp visual. Acostumar-se a reconèixer paraules globalment.Desenvolupament: •\tDóna a l’infant un triangle de paraules. •\tDeixa-li 5 minuts perquè les llegeixi i se les prepari, explica-li que haurà de procurar no llegir lletra per lletra, sinó d’un sol cop, fent una sola fixació dels ulls a cada paraula. •\tUn cop passat el temps, ho pot llegir en veu alta. •\tSi alguna vegada “s’equivoca” no li diguis “malament”, pregunta-li PER QUÈ ha dit aquella paraula, què li sembla que l’hi ha fet dir.Orientacions Podeu repetir l’activitat en dies successius, o alterns, ambd’intervenció: diferents triangles, com si es tractés d’un “entrenament” en iniciar la sessió.Materials: Triangles amb paraules disposades de menor a major número de lletres, centrades en el full, cada paraula d’un color diferent. (annex 7)Aneu més enllà... Pots trobar activitats d’eficàcia lectora classificades al web de l’Escola Jacint Verdaguer: http://www.jverdaguer.org/jsmedia/005eficas/ 53 54.\nAnnex fitxa 7: Triangles de paraules Llegeix aquest triangle de dalt a baix, cada paraula d’un sol cop. MÀ SOL PATI TAULA LLAPIS CADIRA RENTADORA54 55.\nPropostes d’activitats | Mònica Badia Cantarero · Enric Queralt CatàLlegeix aquest triangle de dalt a baix, cada paraulad’un sol cop. TU SOL CAMA TAULA CAMISA TORTUGA SAMARRETA 55 56.\nLlegeix aquest triangle de dalt a baix, cada paraula d’un sol cop. PI COL MAMA CARTA PILOTA MOTXILLA REGADORA56 57.\nPropostes d’activitats | Mònica Badia Cantarero · Enric Queralt CatàLlegeix aquest triangle de dalt a baix, cada paraulad’un sol cop. RE SAL PAPA PORTA MALETA ELEFANT SARGANTANA 57 58.\nPropostes d’activitats | Mònica Badia Cantarero · Enric Queralt Catà8. Llegim un còmic: “Pesquis i Baliga”.Descripció general: Activitat que pretén que l’infant descobreixi els còmics com una manera de llegir diferent i divertida.Durada 45 minuts.aproximada:Objectius didàctics: Gaudir de la lectura del còmic. Emprar estratègies de preparació de lectura expressiva. Llegir de forma expressiva.Desenvolupament: Abans de llegir •\tCreació d’expectatives Presentem una revista: Cavall Fort. Potser la coneix. Parleu-ne. •\tActivació de coneixements previs a partir de la conversa guiada: A partir de l’estructura del text: •\tQuin tipus de text deu ser? És un poema? Un conte? Com se’n diu d’aquest tipus de text? Com ho has sabut que és un còmic? Què tenen de diferent dels contes? •\tN’has llegit mai cap, de còmic? En tens a casa? Quins coneixes? Com parlen els personatges als còmics? Saps com es diu, això? (assenyaleu, successivament, les bafarades, les onomatopeies, els tipus de lletres, els símbols, les vinyetes...). •\tAquest còmic que tinc, saps de quina revista és? L’has vist mai? L’has fullejat per dins? Saps on la pots trobar? •\tPredicció sobre el contingut del text: Qui et sembla que són els protagonistes d’aquest còmic? Què et sembla que els passa, als personatges? Durant la lectura •\tLlegim el títol, “Pesquis i Baliga”. Qui deuen ser aquests? •\tPrimer n’hauria de fer una lectura silenciosa. Després, l’adult en fa una lectura expressiva, posant molt d’èmfasi en l’entonació que fa (determinada, precisament, pels elements que NO són lletres, característics dels còmics). Després de la lectura •\tEs pot preparar la lectura expressiva del còmic, bé amb el mentor/a, bé amb altres companys. Poden pintar les bafarades que haurà de llegir cadascú, entrenar-se amb les entonacions que assenyalen els símbols, assajar-ho a part, sense que ho sentin els altres. •\tQuan ho tinguin preparat, feu-ne la lectura expressiva i, després, comenteu-la. 59 60.\nOrientacions Es tracta de gaudir de l’activitat, i per tant, llegir de forma d’intervenció: lúdica. En la lectura de còmics és molt important el treball de l’entonació, i l’adult haurà d’actuar de model, prèviament. Materials: Còpia del còmic (Contracoberta del Cavall Fort 1141). Aneu més enllà... Poden visitar el web de Cavall Fort i veure que a cada exemplar hi ha uns apartats que són oberts i que poden llegir a la xarxa. http://www.cavallfort.es/ En una altra sessió, pots esborrar els textos de les bafarades i que ells, per parelles, substitueixin els diàlegs entre els personatges, inventant, potser, una nova història.60 61.\nPropostes d’activitats | Mònica Badia Cantarero · Enric Queralt CatàAnnex fitxa 8: Llegim un còmicLlegim un còmicCavall Fort, núm.1141 (febrer 2010) 61 62.\nPropostes d’activitats | Mònica Badia Cantarero · Enric Queralt Catà9. Lectura d’endevinalles.Descripció general: Les endevinalles són un bon “joc de llengua”. Als infants els acostumen a agradar ja que poden gaudir d’una estona de joc i diversió, a la vegada que desenvolupen la seva competència lectora: llegint, també, el text instructiu que acompanya el joc.Durada 45 minuts.aproximada:Objectius didàctics: Gaudir amb la lectura d’endevinalles. Reconèixer l’endevinalla com un tipus de text retòric (rimes d’acabaments).Desenvolupament: •\tConversa sobre les endevinalles: “Vinga, et diré una cosa” (dir una endevinalla popular qualsevol: una capseta blanca que s’obre i no es tanca) “Saps com se’n diu, d’això? T’agrada? En coneixes alguna? Com es deu fer una endevinalla? N’has fet mai cap?”. •\tCom a recurs, podeu visitar aquest web (llegir les instruccions de funcionament amb l’infant): http://www.edu365.cat/infantil/endevinalles/portada.htmOrientacions Es tractaria de descobrir un web on, també, hi podran trobard’intervenció: moltes endevinalles. Podeu llegir-les sols o bé en parella (un la llegeix en veu alta i l’altre ha d’endevinar la resposta).Materials: Ordinador amb connexió a internet.Aneu més enllà... A la pestanya “Bibliografia” hi ha uns quants llibres d’endevinalles. També podríeu demanar a la biblioteca de l’escola o del municipi que us deixés un recull d’endevinalles, i deixar-los que el llegeixin lliurement. 63 64.\nAnnex fitxa 9: Lectura d’endevinalles El meu ofici és molt valorat perquè ajudo a la humanitat. I quan el foc fa córrer la gent poso la sirena i surto corrent. (el bomber) Als mars i als rius sóc expert a bussejar i si em treus de l’aigua no podria respirar. (el peix) Quan arriba la tardor li podràs veure el barret amb pluja i un xic de sol n’ompliràs el cistellet. (el bolet) Em llevo amb el sol perquè sóc matinador. El meu cant als quatre vents és el millor despertador. (el gall)64 Recommended


Amposta, castellania d’ | Dades de Catalunya\nAmposta, castellania d’\n(Catalunya, 1154 – 1851)\nPriorat de l’orde de l’Hospital. Nom que prengué quan, després de la cessió del castell d’Amposta als hospitalers per part del comte Ramon Berenguer IV de Barcelona, el preceptor d’aquella casa, que es titulava castellà d’Amposta, fou instituït, pel gran mestre de Rodes, cap de les cases de l’orde a Catalunya i a Aragó, separades així del priorat de Sant Gil de Provença. Amb Gaufred de Bresil començà, el 1157, la sèrie de castellans d’Amposta.\nA part d’aquesta dignitat, que no residia habitualment a Amposta, hi hagué un comanador que administrava els béns de la circumscripció d’aquella casa (dita comanda d’Amposta).\nL’any 1280 el rei recuperà Amposta, però subsistí l’organització de la castellania. Amb la dissolució de l’orde del Temple (1312), els béns d’aquest a Catalunya i al regne d’Aragó passaren en bloc a l’orde de l’Hospital, i els que tenia al regne de València, al de Montesa, llevat de dues cases que també foren cedides als hospitalers.\nAquests es reorganitzaren i, a partir del 1319, només depengueren del castellà d’Amposta les cases del regne d’Aragó (inclòs el monestir d’hospitalers de Sixena), las cases del Principat a la dreta de l’Ebre i l’antiga batllia de Miravet -dita castellania d’Amposta-. Amb la resta de les cases del Principat i amb les del regne de Mallorca (incloses les dels comtats de Rosselló i de Cerdanya) fou creat el gran priorat de Catalunya.\nLa castellania d’Amposta subsistí teòricament fins què, extingit l’orde, renuncià el darrer castellà Francesc de Paula de Borbó.\nAquesta entrada va ser publicada a Història i etiquetada història religiosa, Montsià el 22 Novembre, 2017 per DadesCat.\n← Amposta (Montsià) Anagrama, Editorial →


VENERELLUS: Quan és la Setmana de la Mobilitat ?\nUn altre exemple d’aquesta manca de sensibilitat són les obres de la línia R4 de Rodalies. Aquesta línia és bàsica en el transport de molts treballadors de la nostra vila que treballem a Barcelona o al seu àmbit metropolità i també pels estudiants que es traslladen a les universitats. Doncs bé, vaig preguntar en el Ple de Juliol sobre què havia previst el Govern Municipal per donar alternatives als usuaris davant les obres en la R4 que incrementen el viatge gairebé fins a les dues hores fins a Barcelona. La resposta va ser que no havien rebut cap queixa, fet que demostra que en cap cas no ens adelantem als aconteixements. Coneixo de primera mà vilatans que han hagut de buscar alternatives de viatge, ja que per desgràcia ni Rodalies de Catalunya ni tampoc l’Ajuntament del Vendrell han fet res per buscar-les. Altres municipis de la nostra Vegueria, com per exemple Vilafranca (al que també afecten les obres), han incrementat de manera notable els busos express a primera hora del matí.\nI tampoc podem oblidar els problemes d’aparcament i com és de necessari un nou pla d’aparcaments que havia d’ajudar a redefinir els emplaçaments, entre d’altres coses per resituar-se aquells situats irregularment en zones verdes, però la licitació del concurs tot i que s’havia resolt inicialment a favor d’una empresa finalment ha quedat desert el que suposarà molt més endarreriments en la seva materialització.\nPublicat per VENERELLUS a 14:37


El Govern exporta el model de polítiques de joventut de la Garrotxa a la resta de comarques catalanes - Olot TelevisióOlot Televisió\nÚltima actualització 14 maig 2013\nLa Direcció general de joventut de la Generalitat demanarà que s’inclogui a tots els plans comarcals de joventut de les comarques de Catalunya el model implantat pel Consell Comarcal de la Garrotxa. Aquest model es basa en una taula política de joventut, formada per alcaldes i regidors, que es coordina amb una taula formada per tècnics, i des del 2012 també, amb una taula formada per joves representants dels diferents municipis que expressen les seves necessitats. La Generalitat veu aquest model com un exemple per seguir i exportar a totes les comarques del territori. Així ho va anunciar el director general de Joventut, Antoni Reig, durant la darrera taula política que s’ha organitzat a la Garrotxa.\nLa Xarxa Política de Joventut de la Garrotxa potencia la coordinació entre municipis i optimitza els recursos en matèria de joventut. Aquest és el segon model de polítiques de joventut nascut a la Garrotxa que s’estendrà a tot Catalunya. El primer va ser el model de tècnics compartits de joventut, que donen servei a diversos pobles de la comarca. Aquest servei serveix, no només per estendre les polítiques comarcals de joventut als diferents municipis, sinó per desenvolupar les polítiques de joventut que sorgeixen des dels propis ajuntaments.


George Lewis - Viquipèdia, l'enciclopèdia lliure\nGeorge Lewis en plena actuació el 1950\n13 juliol 1900\n31 desembre 1968 (68 anys)\nAmerican Music Records (en)\nDebutà en la Black Eagle Band als setze anys i treballà, més tard, amb Leonard Parker, amb Chris Kelly, en la Black and Tan Band de Buddy Petit (1918-20), amb Earl Humphrey (1921), amb Red Allen (1923) en un conjunt del qual era director i amb Kid Rena (1924-26). Poc temps després abandonà la música, o, almenys, deixà de cultivar-la de forma sistemàtica.\nEn aquesta època es produí l'èxode del jazz vers Chicago i tingué lloc el naixement de l'estil anomenat "clàssic", pel que Lewis no se sentí atret; per això fou un dels pocs que varen romandre a Nova Orleans. A finals d'aquest període tingué lloc, a més, la crisi econòmica de 1938. Això no obstant, Lewis començà a prendre part en alguns dels revivals de jazz antic que se succeïren, precisament, a partir de l'any de la crisi. El 1942 fou redescobert per Gene Williams, i aquell mateix any realitzà nombrosos enregistraments amb Bunk Johnson. Poc temps després assoli a reunir diversos músics, excel·lents però oblidats, addictes a la vella estètica (el trompeta Kid Howard, el trombó Jim Robinson, el banjo Lawrence Marrero, el contrabaix Chester Zardis i el bateria Edgar Mosley), i amb ells formà el seu conjunt, anomenat Georg Lewis New Orleans Stompers. Després el 1944 s'uní al conjunt de Bunk Johnson, amb el que es contractà en el Stuyvesant Casino de Nova York, el 1945, any en què també formà un trio amb el seu nom.\nUn any més tard, de nou en la seva ciutat natal, tocà i gravà amb l'Original Zenith Brass Band, orquestra d'estil antic en la que intervingueren músics del conjunt que formà el 1942. D'aquest període daten, també, les seves gravacions amb Lee Collins. Temps més tard dirigí la seva pròpia orquestra, fidel, com de costum, a l'estil New Orleans. Donà gires de concert per Europa (1957, 1959 i 1965) i al Japó (1963). En el seu instrument fou èmul de la potencia i expressivitat característiques de Johny Dodds. Gravà amb quasi tots els conjunts musicals anomenats.\nEntre els seus enregistraments cal destacar: Sobbin blues vival (B. Johnson, 1942); Hight society (1944) i Tin roof blues (1951).\nA Wikimedia Commons hi ha contingut multimèdia relatiu a: George Lewis\nEnciclopèdia Espasa Suplement dels anys 1969-70, pàg. 209 (ISBN 84-239-4599-5)\nISNI: 0000 0001 0774 8650\nObtingut de «https://ca.wikipedia.org/w/index.php?title=George_Lewis&oldid=27436024»\nLa pàgina va ser modificada per darrera vegada el 11 juny 2021 a les 02:38.


Rodríguez Piñero, a Gandia: “Em compromet a ser la veu de Gandia a Brusel·les” | Socialistes / Socialistas de Gandia. PSPV-PSOE\nRodríguez Piñero, a Gandia: “Em compromet a ser la veu de Gandia a Brusel·les”\nHomeNotíciesRodríguez Piñero, a Gandia: “Em compromet a ser la veu de Gandia a Brusel·les”\nLa Secretària d’Economia del PSOE i candidata número 7 al Parlament Europeu enceta la campanya a Gandia amb un encontre amb mitjans de comunicació i membres del Comitè electoral del partit a la ciutat.\nRodríguez Piñero aposta per “una Europa amb majoria d’esquerres que tinga com a prioritat donar un treball que dignifique i oportunitats a tanta gent sense esperança”.\nEl PSPV-PSOE de Gandia presenta una campanya “austera, pròxima, al carrer i amb protagonisme de les xarxes socials i els joves”. Juan Fernando López Aguilar protagonitzarà l’acte central el dimarts 20 de maig.\nLa candidata número 7 del PSOE al Parlament Europeu, Inmaculada Rodríguez Piñero, ha encetat la campanya del PSPV-PSOE de Gandia amb un encontre amb els mitjans de comunicació i els membres del Comitè Electoral que prepara esta cita electoral de les europees. Rodríguez Piñero s’ha compromès a “ser la veu de Gandia a Brusel·les després de les eleccions del 25 de maig, tan importants i on ens juguem el futur més immediat dels nostres pobles i ciutats”.\nRodríguez Piñero, la representació valenciana en la llista electoral del PSOE, ha assegurat també que un canvi en la majoria parlamentària a Brusel·les, amb “una nova majoria d’esquerres després de 10 anys de governs conservadors amb receptes d’austeritat que ens han conduït a l’empobriment de la classe mitjana, una absurda austeritat i cap inversió en la gent que més ho necessita ni en infraestructures bàsiques per a la nostra economia”.\nLa candidata al Parlament Europeu ha apostat, front a l’actual majoria de dretes, per una Europa i unes institucions “amb majoria d’esquerres que tinga com a prioritat donar un treball que dignifique i oportunitats a tanta gent sense esperança”.\nUna campanya “austera, pròxima i al carrer”\nRodríguez Piñero ha participat d’un encontre amb mitjans de comunicació i membres del Comitè Electoral del PSPV-PSOE de Gandia que ha servit d’inici per als actes de campanya. Una campanya coordinada pel regidor socialista Vicent Mascarell, acompanyat d’altres dirigents del partit.\nMascarell ha enumerat els actes d’una campanya “austera, pròxima al carrer i amb protagonisme de les xarxes socials i els joves”. Tots els actes seran al carrer, fins i tot el mitin central, que se celebrarà el dimarts 20 de maig, amb presència del Secretari General del PSPV-PSOE, Ximo Puig, i com amb l’ex ministre de Justícia i candidat número 4, Juan Fernando López Aguilar, com a colofó.


Marta Rovira fa una crida a participar a la vaga general i omplir-la de contingut nacional - Esquerra\nMarta Rovira fa una crida a participar a la vaga general i omplir-la de contingut nacional\nMarta Rovira, secretària general d'Esquerra Republicana ha fet una crida a participar a la vaga general de demà i omplir-la també de contingut nacional. Rovira ha reconegut 'la complexitat de fer vaga en un context de crisi greu', però 'davant la intransigència del PP, amb el suport de CiU, amb una política que empobreix la societat i debilita l'economia productiva, ha arribat el moment de mobilitzar-se i plantar cara', ha afirmat.\nLa secretària general ha recordat que 'les polítiques de contracció i retallada en un context de recessió, no resolen els problemes econòmics de famílies, empreses i administracions'. Segons Rovira, 'els governs espanyols i català són implacables amb els sectors més febles de la nostra societat i dòcils amb el aquells que tenen una gran responsabilitat amb l'actual crisi'. Ha afegit també que 'el nostre país pateix un espoli fiscal sagnant que accentua l'espoli social que pateixen els nostres conciutadans'.\nPel que fa a la necessitat de tenir un model català de relacions laborals, Rovira ha assegurat que 'ens cal un marc jurídic i polític propi que fomenti la responsabilitat mútua entre empresaris i treballadors, on la Generalitat sigui un actor rellevant en la concertació social, la política industrial i la democràcia econòmica'.\nÉs per això que ha animat a participar en les manifestacions que se celebraran demà arreu dels Països Catalans.


La nova estratègia de proximitat de la Guàrdia Urbana | Canal Reus TV\n10:44 - 23 gener 2020\nLa Guàrdia Urbana col·labora amb les entitats veïnals per millorar el programa de proximitat\nLa regidora de Seguretat, Convivència i Civisme, Dolors Vàzquez, s'ha reunit aquest dimecres, 22 de gener amb els representants de les associacions de veïns de Reus per valorar el nou programa de proximitat que recentment ha posar en marxa la Guàrdia Urbana de Reus. La reunió ha servit per fer un balanç de la feina feta i per debatre la introducció de possibles millores, a partir de la participació i la col·laboració amb els representants veïnals.\nL’estadística dels fets més comuns sorgits en els contactes és la següent:\n35%, Molèsties veïnals\n15%, Consum d’alcohol i substàncies estupefaents a la via pública.\n15%, Ocupacions il·legal i problemàtiques ocasionades pels ocupes.\n13%, Inseguretat Ciutadana\nL’objectiu de la nova estratègia de proximitat de la Guàrdia Urbana és fer un mínim d’una reunió al mes amb els representants veïnals de cada una de les 48 zones policials amb què el cos municipal de seguretat té estructurada la ciutat.\nLa reunions del nou dispositiu de proximitat es porten a terme amb un grup de dos sergents i 12 caporals. Els caporals tenen assignats 4 barris cada un, d’aquesta manera els guàrdies són referents per a les associacions i treballen les problemàtiques existents mensualment.\nLa nova estratègia de proximitat complementa el servei de patrullatge que continua fent la Guàrdia Urbana. El nou dispositiu reforça el compromís del cos policial amb la proximitat, i se suma a mesures vigents i que es mantenen.


Sobre la proliferació de periodismes - Mr Bitus\n3 octubre, 2012 by Mr Bitus Leave a Comment\nQuan hom es decideix a estudiar periodisme creu que descobrirà un ofici apassionant: el de veure, entendre i contar el què passa al món. Creu que sabrá de tot i res a la vegada. Que coneixerà grans històries i que, a més, les podrá explicar als demés. Tanmateix, la realitat -i més que mai la que ara l’envolta- tarda poc en anul.lar aquesta creença. Allò de veure, entendre i contar el què passa no és tan així. Allò de «ve, vívelo, regresa y cuéntalo», de Gabriel García Márquez, no és tant així.\nEn els primers mesos de carrera hom encara creu en el periodisme objectiu. Amb el pas del temps hom veu que existeixen tots menys aquest. Perquè és així. La proliferació de periodismes és sumament manifesta i a la vegada desconcertant. Fins al punt de no saber com definir-lo. «Què és el periodisme?», demana algún professor als ingenus alumnes de primer. I a vegades no hi ha resposta, perquè n’hi ha masses. En el millor dels casos, el periodisme és l’ofici de les quatre ces: conèixer, confirmar, comprendre i contar el què passa, diria Iñaki Gabilondo. I en el pitjor, és pura propaganda política o servei al poder. Entre ambdós extrems hi ha infinitat de matisos que són venuts com periodisme sense ser-ho gaire.\n«Perquè hi ha tants periodismes?», es pregunta hom, encarant el tercer any de carrera. I cerca bé la resposta com a bon periodista que vol ser. Potser té raó Leila Guerriero. «Uno no es periodista por un lado y persona por el otro -diu la periodista argentina-, porque en una profesión así uno lleva puesto lo que es todo el tiempo». Tal vegada encerta i, per tant, existeixen tants periodismes com persones l’exerceixen. Perquè periodisme és i hauria de ser sentiment i intenció. O potser tot són etiquetes que ens inventam nosaltres mateixos per no reduir-ho tot al bon i al mal periodisme. Qui sap.\nDavant de tal emolic, hom també es pregunta una altra qüestió transcendental: Quina ha de ser la funció del periodista? I busca la resposta al llibre d’Iñaki Gabilondo, «El fin de una época»:\nFiled Under: Periodismo, Pienso Tagged With: eldiario.es, jotdown, periodismo, via52


'Alimenta la teva salut', una eina per menjar bé - Social.cat\n'Alimenta la teva salut', una eina per menjar bé\nLa guia separa les receptes segons l'adequació per a nens i joves i persones grans\nDijous, 7 d'octubre de 2010 | 11:00 h\n"Cada persona, depenent de l'edat en què es trobi o del seu estat de salut, requereix una alimentació adaptada a les seves necessitats. Des de l'infància fin sa l'edat adulta, les quantitats d'aliments i de nutrients que el nostre cos necessita canvien considerablement malgrat que hi ha alguns aspectes bàsics que cal tenir en compte, a part de l'edat, com és la necessitat de menjar verdura fresca cada dia i evitar excessos de greix i sucres dins d'una dieta de màxima varietat". Així s'inicia 'Alimenta la teva salut', la guia promoguda per la Fundación Mapfre en col·laboració amb la Generalitat de Catalunya i l'Associació Catalana d'Entitats de Base Associativa (ACEBA).\nLa guia separa les receptes per estar bé i per endur-se a la feina i les receptes per a nens i joves i les de per a persones adultes. A més a més, totes elles van acompanyades d'un semàfor a la part superior de la pàgina que indica el grau de recomanació de cada plat per a la prevenció de diferents patologies. Entre les receptes per endur-se a la feina trobem com fer arròs clàssic tres delícies, amanida d'espinacs amb maduixes, esqueixada de bacallà al punt de sal, lluç amb salsa suau de piquillos i pollastre guisat amb cervesa.


Dentista a Vilanova i la Geltrú - Olivé Clínica Dental\nDentista a Vilanova i la Geltrú | Clínica dental Dr Olivé\nEls clients que busquen una Clínica dental a Vilanova i la Geltrú, de confiança i que tingui les millors tecnologies, trobaran les millors condicions a Olivé Clínica Dental per la seva proximitat amb el municipi de Vilanova i tots els serveis que oferim.\nOlivé Clínica Dental fundada l’any 1980 pel Doctor Josep Antoni Olivé està situada en el cor del Penedès, concretament a Vilafranca del Penedès, a pocs quilòmetres de Vilanova i la Geltrú.\nAdaptem els nostres tractaments a les necessitats i els problemes concrets dels nostres pacients. Per tant, partim d’una escolta activa de les seves expectatives i el seu historial clínic. Actuem amb transparència, humanitat i professionalitat i fem nostre l’objectiu de benestar que busca el pacient.\nEXPERIENCIA, HUMANITAT, PROFESIONALITAT, EFICACIA\nQuè et pot oferir els nostres dentistes a Vilanova i la Geltrú?\nDialoguem i assessorem amb la sinceritat més gran. I és que la nostra base és la confiança mútua. En aquest sentit, la nostra plantilla de professionals amb gran experiència es posa a la teva disposició; i, a més, podràs gaudir de la modernitat de les nostres instal·lacions i la sofisticació de la maquinària amb la qual expliquem: tecnologia, sistemes làser, sistemas de magnificació, avançats sistemes de esterilització, escàner intraoral, radiologia digital, sistemes de blanquejament Philips zoom…etc…\nQuins tractaments realitzen els nostres odontòlegs a Vilanova i la Geltrú?\nPodem oferir-te els serveis més sol·licitats de l’ortodòncia reparadora i la odontologia reparadora i estética. Creiem en l’odontologia conservadora i la seva capacitat per evitar mals majors i intervencions més invasives. Per això, posem èmfasi en la prevenció tant dels nostres pacients més joves com en els adults.\nNo obstant això, a vegades, els pacients acudeixen a nosaltres amb danys que ja es troben bastant consolidats. En aquests casos, disposem també de solucions que requereixen atencions i materials òptims. Comptem amb una gran experiència en la realització d’intervencions relacionades amb la col·locació d’implants, pròtesis dentals i les diferents classes d’ortodòncia, periodòncia, cirurgia maxil·lofacial, endodòncia.\nTenim clar que la resolució dels problemes de salut bucodental ha d’estar unida a una satisfacció, en termes d’imatge, per part dels clients. Així que dediquem esforços a presentar-te alternatives d’estètica dental concordes als nous temps. Ens referim a tractaments com l’emblanquiment, la col·locació de carillas, l’estètica gingival, els tancaments de diasistemas, els empelts de genives, els allargaments de les corones i les pigmentacions gingivals. L’objectiu és que et sentis còmode i a gust amb unes alternatives d’estètica dental que, pràcticament, no es notin.\nOpta pel millor dentista de la comarca del Penedès\nFinalment, com volem que recuperis el teu millor somriure, no només et proporcionem aquests tractaments d’èxit. També volem facilitar que puguis accedir a pagar-los. Treballem amb preus ajustats i podem adaptar el nostre pressupost a les teves necessitats de pagament. En aquest aspecte, fins i tot podem negociar les condicions de finançament dels tractaments.\nEn Olivé Clínica Dental a Vilanova i la Geltrú esperem que puguis comprovar el que t’hem explicat en persona.\nValora la nuestra Clínica\nDentista a Vilanova i la Geltrú\nVota la Clínica


viurealspirineus 10:28 03/08/16\nL’ACTE ÉS UNA DE LES NOVETATS DEL FESTIVAL CÀTAR, QUE TINDRÀ LLOC AQUEST DIUMENGE\nJosa de Cadí obre aquest diumenge els actes a l’Alt Urgell del 21è Festival Càtar del Pirineu Català, que abraça també les comarques del Berguedà, la Cerdanya i el Pallars Sobirà. El programa de Josa presenta diverses novetats respecte a les edicions anteriors, una de les quals és un concurs de declamació de poesia de Guillem de Berguedà (1138–1196), un dels trobadors catalans més prolífic i alhora polèmic per haver fet ús de la poesia per ridiculitzar els seus adversaris.\nconcurs cadi poesia organitza josa bergued\nEdició precedent del Festival Càtar a Josa de Cadí\nEl concurs tindrà lloc a dos quarts de cinc de la tarda i el guanyador obtindrà com a premi un dinar per a dues persones al restaurant Ca l’Amador de Josa, el xef del qual és Diego Alías, elegit Cuiner de l’Any 2015 a Catalunya. Les inscripcions al concurs s’han de formalitzar a través de l’adreça de correu electrònic [email protected].\nAltres novetats del Festival Càtar a Josa consistiran en un tast de delicadeses gastronòmiques del Cadí i el Pedraforca, les actuacions dels Joglars de Cerneres, una taula rodona per recordar Mn. Josep Maria Ballarín i un taller de danses medievals dirigit per Pep Lizandra.\nLa jornada començarà amb una sortida guiada pel Camí dels Bons Homes en el tram comprès entre Tuixent i Josa. A la una del migdia, l’historiador Carles Gascón parlarà de “Les dones dels temps dels bons homes”. Paral·lelament, es desenvoluparà un taller infantil de manualitats. Al llarg de tot el dia estarà obert un mercat d’artesania i una llibreria càtara. També s’ha inclòs al programa un dinar popular.